مصر آفریقا قاره‌سی‌نین شومال-شرق حیصه‌سینده یئرلشیر. اؤلکه‌نین شومالی آرالیق دنیزی‌نین سولاری ایله ایحاطه اولونور. اورادا سینا یاریماداسی واسطه‌سی ایله اؤلکه‌نین یاخین شرقه چیخیشی واردیر. بورادا قدیم زامانلاردا یالنیز نیل چایی حوزه‌سینین اطرافی مصر اؤلکه‌سی ساییلیردی. بۇ چایین مؤوجود اولماسینا گؤره اورادا ان قدیم زامانلاردا اکینچیلیک و حیواندارلیق اۆچون ال‌وئریشلی ایمکانلار یارانمیشدیر و بۇ منطقه بین النهرین ایله بیرلیکده بشریت‌ین ان قدیم مدنیت اوجاقلاریندان بیری اولموشدور. نیل چایینین و اوراداکی اراضیلرین آرالیق دنیزینه یاخینلاشان حیصه‌سی اوچ‌بوجاق شکیللی اولدوغونا و عئینی آدلی یونان حرفینه بنزدیگی‌نه گؤره اورایا «دلتا» دئییلیر. «دلتا» دا یئرلَشن ویلایتلر بۇ چایدان، بیر چوْخ مجرالارلا آخدیغینا گؤره همده خاریجی باسقینلاردان قورونماق اۆچون ایستیفاده ائدیردیلر.